CELEX: 32007R0721
Language: sk
Date: 2007-06-25 00:00:00
Title: Nariadenie Komisie (ES) č. 721/2007 z  25. júna 2007 , ktorým sa upravuje nariadenie (ES) č. 884/2006 z 21. júna 2006 o pravidlách uplatňovania nariadenia Rady (ES) č. 1290/2005, pokiaľ ide o financovanie intervenčných opatrení vo forme verejného skladovania Európskym poľnohospodárskym záručným fondom (EPZF) a zaúčtovanie operácií verejného skladovania platobnými agentúrami členských štátov, z dôvodu pristúpenia Bulharska a Rumunska k Európskej únii

26.6.2007   
            
            
               SK
            
            
               Úradný vestník Európskej únie
            
            
               L 164/4
            
         
      NARIADENIE KOMISIE (ES) č. 721/2007
   z 25. júna 2007,
   ktorým sa upravuje nariadenie (ES) č. 884/2006 z 21. júna 2006 o pravidlách uplatňovania nariadenia Rady (ES) č. 1290/2005, pokiaľ ide o financovanie intervenčných opatrení vo forme verejného skladovania Európskym poľnohospodárskym záručným fondom (EPZF) a zaúčtovanie operácií verejného skladovania platobnými agentúrami členských štátov, z dôvodu pristúpenia Bulharska a Rumunska k Európskej únii
   KOMISIA EURÓPSKYCH SPOLOČENSTIEV,
   so zreteľom na Zmluvu o pristúpení Bulharskej republiky a Rumunska,
   so zreteľom na Akt o pristúpení Bulharskej republiky a Rumunska, a najmä na jeho článok 56,
   keďže:
   
               (1)
            
            
               V prílohách IV a VI k nariadeniu Komisie (ES) č. 884/2006 (1) je potrebné vykonať určité technické zmeny a doplnenia z dôvodu pristúpenia Bulharska a Rumunska k Európskej únii.
            
         
               (2)
            
            
               Mali by sa stanoviť referenčné úrokové sadzby uvedené v časti I bode 2 prílohy IV k nariadeniu (ES) č. 884/2006, ktoré sú nevyhnutné pre Bulharsko a Rumunsko na účely výpočtu finančných nákladov, ktoré sa majú uhradiť príslušným členským štátom za ich operácie verejného skladovania, a malo by sa stanoviť referenčné obdobie v roku 2007 pre Bulharsko a Rumunsko na účely výpočtu paušálnych nákladov, ktoré sa majú uhradiť príslušným členským štátom za ich operácie verejného skladovania za rozpočtový rok 2008.
            
         
               (3)
            
            
               Nariadenie (ES) č. 884/2006 by sa preto malo zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Nariadenie (ES) č. 884/2006 sa mení a dopĺňa takto:
   
               1.
            
            
               Dodatok k prílohe IV sa nahrádza textom prílohy I k tomuto nariadeniu.
            
         
               2.
            
            
               V časti I prílohy VI sa bod 1 nahrádza textom v prílohe II k tomuto nariadeniu.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júna 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 171, 23.6.2006, s. 35.
   
      PRÍLOHA I
      
         
            „Dodatok
            Referenčné úrokové sadzby uvedené v prílohe IV
            
                        1.
                     
                     
                        Bulharsko
                        
                           Sofia interbank borrowing offered rate na tri mesiace (SOFIBOR)
                        
                     
                  
                        2.
                     
                     
                        Česká republika
                        
                           Prague interbank borrowing offered rate na tri mesiace (PRIBOR)
                        
                     
                  
                        3.
                     
                     
                        Dánsko
                        
                           Copenhagen interbank borrowing offered rate na tri mesiace (CIBOR)
                        
                     
                  
                        4.
                     
                     
                        Estónsko
                        
                           Talin interbank borrowing offered rate na tri mesiace (TALIBOR)
                        
                     
                  
                        5.
                     
                     
                        Cyprus
                        
                           Nicosia interbank borrowing offered rate na tri mesiace (NIBOR)
                        
                     
                  
                        6.
                     
                     
                        Lotyšsko
                        
                           Riga interbank borrowing offered rate na tri mesiace (RIGIBOR)
                        
                     
                  
                        7.
                     
                     
                        Litva
                        
                           Vilnius interbank borrowing offered rate na tri mesiace (VILIBOR)
                        
                     
                  
                        8.
                     
                     
                        Maďarsko
                        
                           Budapest interbank borrowing offered rate na tri mesiace (BUBOR)
                        
                     
                  
                        9.
                     
                     
                        Malta
                        
                           Malta interbank borrowing offered rate na tri mesiace (MIBOR)
                        
                     
                  
                        10.
                     
                     
                        Poľsko
                        
                           Warszawa interbank borrowing offered rate na tri mesiace (WIBOR)
                        
                     
                  
                        11.
                     
                     
                        Rumunsko
                        
                           Bucharest interbank borrowing offered rate na tri mesiace (BUBOR)
                        
                     
                  
                        12.
                     
                     
                        Slovinsko
                        
                           Slovenian Interbank borrowing offered rate na tri mesiace (SITIBOR)
                        
                     
                  
                        13.
                     
                     
                        Slovensko
                        
                           Bratislava interbank borrowing offered rate na tri mesiace (BRIBOR)
                        
                     
                  
                        14.
                     
                     
                        Švédsko
                        
                           Stockholm interbank borrowing offered rate na tri mesiace (STIBOR)
                        
                     
                  
                        15.
                     
                     
                        Spojené kráľovstvo
                        
                           London interbank borrowing offered rate na tri mesiace (LIBOR)
                        
                     
                  
                        16.
                     
                     
                        Pre ostatné členské štáty
                        
                           Euro interbank borrowing offered rate na tri mesiace (EURIBOR)“
                     
                  
      
   
   
      PRÍLOHA II
      V časti I prílohy VI k nariadeniu (ES) č. 844/2006 sa bod 1 nahrádza takto:
      
         
                     „1.
                  
                  
                     Jednotné paušálne sumy pre Spoločenstvo sa stanovujú podľa jednotlivých produktov na základe najnižších skutočných nákladov zistených počas referenčného obdobia, ktoré sa začína 1. októbra roku n a končí 30. apríla nasledujúceho roku. Pre rozpočtový rok 2008 sa referenčné obdobie pre Bulharsko a Rumunsko začína 1. januára 2007 a končí 30. apríla 2007.“